Komisijas paziņojums Eiropas parlamentam atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes regulas pieņemšanu par nosacījumiem attiecībā uz pieeju gāzes pārvades tīkliem /* COM/2004/0760 galīgā redakcija - COD 2003/0302 */





Briselē, 16.11.2004 COM(2004) 760 galīgā redakcija 2003/0302 (COD) KOMISIJAS PAZIŅOJUMS EIROPAS PARLAMENTAM atbilstīgi EK līguma 251. panta 2. punkta otrajai daļai par Padomes kopējo nostāju attiecībā uz Eiropas Parlamenta un Padomes regulas pieņemšanu par nosacījumiem attiecībā uz pieeju gāzes pārvades tīkliem 2003/0302 (COD) KOMISIJAS PAZIŅOJUMSEIROPAS PARLAMENTAMatbilstīgi EK līguma 251. panta 2. punkta otrajai daļaipar Padomes kopējo nostāju attiecībā uz Eiropas Parlamenta un Padomes regulas pieņemšanu par nosacījumiem attiecībā uz pieeju gāzes pārvades tīkliem 1- DOKUMENTA PRIEKŠVĒSTURE +++++ TABLE +++++ 2- KOMISIJAS PRIEKŠLIKUMA MĒRĶIS Šis priekšlikums Eiropas Parlamenta un Padomes regulai ir papildu pasākums Direktīvai 2003/55/EK par kopīgiem noteikumiem attiecībā uz dabasgāzes iekšējo tirgu un par Direktīvas 98/30/EK atcelšanu. Priekšlikuma mērķis ir noteikt prasību minimumu nosacījumiem attiecībā uz pieeju gāzes pārvades tīkliem. Pieredzes apmaiņa ES gāzes regulēšanas forumā Madridē pierādīja, ka kvalitatīva tirgus atvēršana ir tikpat svarīga kā kvantitatīva tirgus atvēršana. Lai gan saskaņā ar Direktīvu 2003/55/EK tirgus tiks atvērts līdz 2007. gada jūlijam, nosacījumi trešo personu pieejai dalībvalstu tīkliem neatbilst līdzvērtīgiem konkurences apstākļiem. Gan Direktīvā 2003/55/EK, gan ierosinātajā regulā apstiprināta trešo personu pieejas svarīgā nozīme, kas ir galvenais instruments, lai atvērtu tirgu un radītu konkurenci. Direktīva nosaka tikai mērķus, bet regula ir vērsta uz to, lai noteiktu prasību atbilstības minimumu attiecībā uz būtisku šīs direktīvas elementu, t.i. pieejas nosacījumiem pārvades tīkliem. 3- KOMENTĀRI PAR KOPĒJO NOSTĀJU Izņemot 4.4 punktā minētos jautājumus, kopējā nostāja pilnībā atbilst Komisijas priekšlikuma satura būtībai. Padomes un Eiropas Parlamenta vairākas citas ierosinātās izmaiņas precizē regulas noteikumus attiecībā uz to atbilstību Direktīvai 2003/55/EK vai papildina tos. Dalībvalstis ir atzinušas ne tikai šādas regulas nepieciešamību, bet arī to, ka tās darbības jomai jāattiecas jābūt plašākai par pārrobežu jautājumiem, lai novērstu konkurences izkropļojumus un diskrimināciju. 4- KOMISIJAS SĪKĀKI KOMENTĀRI 4.1 Komisijas pieņemtie grozījumi, kas pilnībā vai daļēji ir iekļauti kopējā nostājā 1. grozījums: Grozījums ir pieņemams, ciktāl tajā minēta nepieciešamība novērst atlikušos šķēršļus tirdzniecībai. 3. grozījums: Grozījumā minēta apspriešanās un sadarbības nepieciešamība starp Komisiju un attiecīgo nozari un Komisija to atbalsta. 4. grozījums: Grozījuma pieņemtajā daļā sniegts skaidrojums. 7. grozījums: Ierosinātā "tīkla lietotāju" definīcija ir precīza, vienkārša un neierobežo Komisijas ieteikto definīcijas darbības jomu. 12. grozījums: Grozījumā teksts ir saskaņots ar Direktīvas 2003/55/EK attiecīgajiem noteikumiem. Grozījumā ir ņemts vērā arī tas, ka dažās dalībvalstīs pastāv zināma konkurence starp gāzes piegādātājiem. Visbeidzot grozījumā ir apstiprināts, ka jāparedz tarifi, lai veicinātu ieguldījumus infrastruktūrā, kā arī gāzes plūsmai paredzētos ieguldījumus, ko nekavē kvalitātes vai citas savietojamības prasības. 13. grozījums: Tarifu struktūras konverģence un līdzsvarošanas mehānismi sekmētu un uzlabotu nosacījumus dabas gāzes tirdzniecībā. 15. grozījums: Jautājumu var atstāt tirgus ziņā, jo pārvaldes sistēmas operatora interesēs ir realizēt pēc iespējas vairāk jaudas. 18. grozījums: Grozījumā ietverts svarīgs aspekts, kas tika apspriests Madrides procesā. Tas pasargātu pārvaldes sistēmas operatorus (PTO) no riskiem, kas saistīti ar tīkla lietotāju nesaimniecisku rīcību vai neuzticamiem tīkla lietotājiem. 19. , 26. un 32. grozījums: Ar grozījumiem tiek sniegti skaidrojumi. 20. un 39. grozījums: Grozījumu pamatā ir "TPA labas prakses izvēles pamatnostādnes", kas tika pieņemtas Madridē un kas nosaka atbilstošu prasību līdzsvaru starp konkurences tirgu un piegādes nodrošināšanu. 21. grozījums: Ir svarīgi noteikt grafiku, saskaņā ar kuru neizmantoto jaudu ar pārtraukumiem piedāvā tirgū. Pretējā gadījumā tīkla lietotāji nevar gūt labumu no šī pakalpojuma, jo sagatavošanās laiks ir nepietiekošs, lai varētu rīkoties. 23. grozījums: Tarifu atvasināšana un attiecīgā metodika, kā arī informācijas par tarifu struktūru publicēšana, ir noteikta un nepieciešama pārredzamības prasība, lai sekmētu konkurenci un nepieļautu negodīgus un neatbilstošus tarifus. 25. grozījuma vidusdaļa: Pārvades sistēmas attiecīgu punktu apstiprinājums, kas jādara zināms atklātībai pēc apspriešanās ar tīkla lietotājiem, sekmē informācijas publicēšanu par punktiem, kas tirgū ir vissvarīgākie. 28. grozījums: Grozījums atbilst Madrides pamatnostādņu tekstam. Grozījums iestrādāts pēc būtības, lai gan juridiskās skaidrības un tekstuālās atbilstības labad Padome tekstā izdarīja grozījumus. 29. grozījums: Saskaņoti un līdzsvaroti režīmi ir būtiski, lai sekmētu netraucētu gāzes plūsmu un tūlītējās piegādes tirgus attīstību. 34.grozījums: Grozījums ir svarīgs papildinājums, kas atbilst Regulas (EK) 1228/2003 noteikumiem. 36. grozījums: Grozījums paredzēts, lai veicinātu Komisijas darbu un uzlabotu tās ziņošanas pienākumus. 38. grozījums: Tīkla lietotāju iesaistīšana tipveida līgumu un tīkla kodu izstrādē uzlabotu šo dokumentu lietderību un piemērošanu no praktiskā viedokļa. 40. un 41. grozījums: Grozījuma pamatā ir Madridē pieņemtās pamatnostādnes. Tīkla lietotājiem jāmācās, kā var ietekmēt līgumā noteikto jaudas pieejamību, lai attiecīgos apstākļos veiktu atbilstošus pasākumus, kas būtu saskaņā ar viņu patērētāju vajadzībām. Tādēļ pārredzamībai jābūt pēc iespējas lielākai. 4.2 Komisijas pieņemtie grozījumi, kas nav iekļauti kopējā nostājā Nav 4.3 Komisijas noraidītie grozījumi, kas nav iekļauti kopējā nostājā 1. un 4. grozījums: Komisija noraida tos grozījumus, kas paredz regulas darbības jomas iespējamo ierobežojumu, attiecinot to tikai uz pārrobežu tirdzniecību. Ierobežojot regulas darbības jomu, attiecinot to tikai uz pārrobežu tirdzniecību, regulas pamatmērķi nav sasniedzami. Ierobežojot regulas darbības jomu, attiecinot to tikai uz pārrobežu tirdzniecību, regula atbilstoši nenodrošina vienlīdzīgus konkurences noteikumus attiecībā uz nosacījumiem pieejai, jo īpaši dalībvalstīs, kur ir vairāk nekā viens pārvades sistēmas operators. Jautājumi, kas ietverti regulā, attiecas uz visiem gāzes tīkliem kopumā un ne tikai uz starpsavienojumiem. Ierobežojot regulas darbības jomu, attiecinot to tikai uz pārrobežu tirdzniecību, ierosinātie noteikumi zaudē jēgu. 2., 5. un 6. grozījuma 1. daļa: Grozījumā ir maldīgs priekšstats, ka tikai ar pārrobežu transportu var panākt konkurences pieaugumu visā ES, jo to var arī sasniegt, palielinot tirgus dalībnieku skaitu, kas var piegādāt gāzi visā ES (dalībvalstīs un starp dalībvalstīm). (skat. arī piezīmes par 1. un 4. grozījumu). 6. grozījuma 2. daļa: Ar grozījumu ierobežo regulas darbības jomu attiecībā uz pārvades sistēmas operatoriem, kā noteikts Direktīvā 2003/55/EK. Tas, visticamāk, neattiecas uz reģionālās pārvaldes sistēmām un tādējādi nenodrošina vienlīdzīgus konkurences apstākļus attiecībā uz nosacījumiem pieejai pārvades tīkliem. 8. grozījums: Grozījumā nav skaidri nošķirts sākotnējais un otrreizējais tirgus, kā noteikts regulā. Tas paver iespējas pārpratumiem attiecībā uz 8. pantu "Tirdzniecība ar tiesībām uz jaudu", kas attiecas uz otrreizējo tirgu. 9. un 10. grozījums: Šajos grozījumos minētie termini tekstā nav sastopami, tādēļ to definīcija nav vajadzīga. 11. grozījums: "Attiecīgiem punktu" definīcijai jābūt pamatnostādnēs, kas ir regulas pielikumā, lai nodrošinātu elastīgu un ātru pielāgošanos tirgus norisēm. Uzglabāšanas iekārtas apzināti nav iekļautas regulas darbības jomā, jābūt citai pieejai saistībā ar to īpašo aprīkojumu un normatīvajām prasībām. 14. grozījums: Grozījumu ir grūti vai neiespējami piemērot praksē vispārīgā formulējuma dēļ. 16. grozījums: Grozījumā iekļautie jautājumi neietilpst regulas darbības jomā. 17. grozījums: Grozījuma mērķis ir noteikt jaudas turētājiem par pienākumu piedāvāt neizmantotu jaudu otrreizējā tirgū. Komisija atbalsta grozījumā paustos mērķus un nodomus, tomēr ekonomiski stimuli ir daudzsološākie attiecībā uz pašreizējiem līgumiem. Jautājums par jauniem līgumiem ir atrunāts 5. panta 2. punktā. 22. grozījums: Ar šo grozījumu pieļauj zināmu interpretācijas brīvību attiecībā uz to, ko var uzskatīt par "ilgstošu un nozīmīgu līguma nosacījumu neizpildi". Turklāt šis grozījums mīkstina Komisijas tekstā izklāstītos noteikumus. Jāuzsver arī tas, ka juridisku iemeslu dēļ spēkā esošie līgumi būtu jāskaidro savādāk, tomēr ir būtiski, ka jaunos līgumos tiek ņemts vērā fakts, ka jaudas uzkrāšana nav pieņemama konkurences apstākļos un ir jāizmanto "use-it-or-lose-it" (izlietot jaudu vai ciest zaudējumus) princips. 24. grozījums: Grozījumā nav ieviests neviens jauns elements. Attiecīgo punktu definīcija ir 6. panta 3. punktā un pielikumā. 25. grozījuma pirmā un pēdējā daļa: Skaidrības labad punkti, ko var publicēt, ir minēti 6. panta 3. punktā. Tā kā dažās pārvaldes sistēmās ir daudz izejas punktu, tad ir svarīgi norādīt vismaz izejas punktu jaudas procentu, kas jāpublicē. Šī prasība ir iekļauta pielikumā. 27. grozījums: Tā kā pastāv lielas atšķirības Eiropas pārvades sistēmās, tad grozījums ir priekšlaicīgs. Sistēmas lielums, uzglabāšanas iekārtu pieejamība un citi elastīguma instrumenti, ko piedāvā pārvades sistēmas operatoriem (PSO), var iepriekš noteikt to iespējas attiecībā uz līdzsvarošanas dienestiem. Turklāt atsauce uz līdzsvarošanas sistēmām, kas ir tirgus pamatā, ir pārāk pretencioza, jo ES gāzes tirgū ir dažādas uz tirgus bāzes balstītas sistēmas. 30. grozījums: Grozījums var sniegt nepareizu priekšstatu, ierobežot konsultāciju pasākumus un svītrot pārvaldes iestāžu iesaistīšanu, kas ir nepieciešama, lai ar līgumu noteiktās procedūras būtu nediskriminējošas un pārredzamas. 31. grozījums: Saskaņā ar grozījumu nevar veikt pienācīgas apspriedes ar ražotājiem, kam pēc Komisijas domām ir ļoti liela nozīme. 35. grozījums: Lai gan Komisija atkārtoti ir paudusi nodomu uzturēt ciešu dialogu ar ražotājiem un gāzes patērētājiem, tomēr nebūtu korekti no organizatoriskā viedokļa komitejai, kas izveidota saskaņā ar komitoloģijas noteikumiem, uzlikt par pienākumu veikt apspriedes. 37. grozījums: Dažās dalībvalstīs aizvien ir spēkā atkāpes no Direktīvas 98/30/EK. Lai nodrošinātu vienotu Kopienu tiesību, jo īpaši Direktīvas 2003/55/EK 22., 27. un 28. pantu, un attiecīgās regulas noteikumu piemērošanu, ir nepieciešami izņēmumi un atbrīvojumi no regulas piemērošanas, jo regula papildina dažus direktīvas noteikumus, kuriem dalībvalstis var piemērot atkāpi. 42. grozījums: Tehnisku iemeslu dēļ saistībā ar spiediena nosacījumiem tīklā, kas diezgan ātri tiks mainīti, publicētā jauda bieži vien ir vēlreiz jāapstiprina pirms līguma noslēgšanas. Tas jo īpaši attiecas uz īstermiņa pakalpojumiem un tūlītējiem pakalpojumiem. 4.4. Komisijas noraidītie grozījumi, kas iekļauti kopējā nostājā 33. grozījums: Komisija uzskata par vajadzīgu uzsvērt Eiropas iedzīvotāju un uzņēmumu tiesības vajadzības gadījumā vērsties Eiropas Kopienu tiesā. Tomēr Padome, pieņemot 11. pantu atbilstoši paredzētās regulas prasībām, ir svītrojusi 11. panta 2., 3., 4., un 5. punktu pilnībā, iestrādājot Parlamenta 33. grozījumu. Komisija akceptē šo Padomes pieeju, kas īsteno regulas noteikumus. 4.5. Padomes ierosinātās izmaiņas Komisijas sākotnējā priekšlikumā iekļautās definīcijas " jauni tirgus dalībnieki" un "nelieli uzņēmumi" 2. panta 23. un 24. punktā ir svītrotas. Komisija to akceptē, jo jēdzieni "jauni tirgus dalībnieki" un "nelieli uzņēmumi" ir pietiekami skaidri. Tomēr noteikumi, kas attiecas uz jauniem tirgus dalībniekiem regulas tekstā, ir jāuztur spēkā. Pēc Komisijas ierosinājuma Padome 9. panta 1. un 2. punktā ir samazinājusi komitoloģijas procedūras darbības jomu. Ir svītroti visi tie punkti, kas nav vēl iekļauti regulai pievienotajās pamatnostādnēs. Spēkā ir tikai tie punkti, kas jau ir iekļauti pievienotajās pamatnostādnēs. Punkti, ko Padome ir izsvītrojusi, varētu tikt ieviesti vēlāk, piemēram, kas iesniedz ziņojumu atbilstoši Direktīvas 2003/55/EK 30. pantam (Otrā direktīva par gāzes iekšējo tirgu). Lai nepieļautu priekšstatu, ka regulai pievienotajās pamatnostādnēs ir vajadzīga ES līmeņa standartizācija un saskaņošana, Padome ieviesa jaunu apakšpunktu (9. panta 3. punkts), lai precizētu šo jautājumu. Komisijai nav bijis nodoms izvirzīt noteikumu, ka nosacījumiem tīklu pieejai jābūt standartizētiem Kopienas līmenī, bet gan noteikt standartu minimumu attiecībā uz pieeju tīkliem. Tādēļ Komisijai 9. panta 3. punkta redakcija ir pieņemama. Atbilstības labad Direktīvai 2003/55/EK Padome ir ieviesusi 16. pantu - "Atkāpes un atbrīvojumi". Šī panta noteikumi radīs konsekventu Kopienu tiesību normu piemērošanu. Regulas 16. pants nepārsniedz atkāpes darbības jomu, kas noteikta Direktīvā 2003/55/EK, bet gan piešķir dalībvalstij atkāpi no Direktīvas 2003/55/EK 28. panta tiesības iesniegt pieteikumu piešķirt pagaidu atkāpi no šīs regulas piemērošanas, kas jāapstiprina Komisijai. Visbeidzot, Komisija atbalsta, ka regula stājas spēkā vienu gadu vēlāk, nekā paredzēts tās sākotnējā priekšlikumā. Turklāt tā piekrīt, ka regulai pievienotās pamatnostādnes nav jāgroza līdz 2007. gada 1. janvārim. Tā kā Komisija uzskata, ka pamatnostādnes, kas ir regulas pielikumā, ir pietiekami visaptverošas, skaidras un izstrādātas, lai pilnīgi atbilstu tirgus prasībām, tad tā varētu atbalstīt arī šo priekšlikumu. 5- SLĒDZIENS Komisija vēlētos, lai regula stājas spēkā 2005. gadā, bet ņem vērā arī to, ka politiskā vienošanās, kas tika pieņemta 10. jūnijā ar kvalificēto balsu vairākumu, un konsekventa kopējā nostāja, ko 2004. gada 12. lapkričio , pilnībā sasniedz regulā paredzētos noteikumus. Tāpēc Komisija atbalsta kopējo nostāju. Pielikums Priekšlikums regulai attiecībā uz nosacījumiem par pieeju gāzes pārvades tīkliem Komisijas deklarācija Uzglabāšana un pieeja uzglabāšanas iekārtām neietilpst šīs regulas darbības jomā. Tādējādi uzglabāšana un pieeja uzglabāšanas iekārtām nav aplūkotas pamatnostādnēs, kas noteiktas regulas 9. panta 1. punktā vai grozītas saskaņā ar šīs regulas 9. panta 2. punktu.